Margaret Taylor
Margaret "Peggy" Mackall Smith Taylor (21. septembar 1788 – 14. august 1852) bila je supruga američkog predsjednika Zacahryja Taylora, odnosno Prva dama SAD od 1849. do 1850.

Rodila se u Marylandu kao kćer Waltera Smitha, imućnog vlasnika plantaže i veterana Rata za nezavisnost. Budućeg muža je upoznala 1809. godine kao poručnika Vojske SAD za vrijeme posjete sestri u državi Kentucky. Tamo su se i vjenčali. Imali su djecu, od koje su sljedeća preživjela djetinjstvo:

Ann Mackall Taylor Wood (1811-1875) – udata za vojnog ljekara Roberta Crooke Wooda 1829.
Sarah Knox "Knoxie" Taylor Davis (1814-1835) – rođena u Fort Knoxu, kasnije je postala prva supruga Jeffersona Davisa.
Mary Elizabeth "Betty" Taylor (Bliss) Dandridge (1824-1909) – služila je kao domaćica u Bijeloj kući za vrijeme očevg mandata.
Richard Scott "Dick" Taylor (1826-1879) – plantažer i političar, koji je služio kao general u južnjačkoj vojsci.

Brak Taylorovih je, prema raspoloživim svjedočenjima, bio sretan. Na sam život Taylorove je snažno uticala njena episkopalna vjera, a svoje povlačenje iz javnog života je često znala opravdavati zavjetom Bogu da će se lišiti svih životnih užitaka ako joj se muž živ vrati iz ratova. Kada je Zachary Taylor 1844. godine izabran za predsjednika, bila je invalid te je, iako formalno Prva dama, živjela na drugom katu Bijele kuće. 

Nakon što joj je muž iznenada umro, zdravstveno stanje joj se naglo pogoršalo, te je preminula dvije godine kasnije.

Margaret Taylor se od drugih Prvih dama ističe po tome što ne postoji nijedna slika ili fotografiju, za koju se pouzdano može reći da prikazuje njen lik.

Vanjske veze
 Margaret Taylor at the National First Lady's Library  Note: Photograph on this web page has not been authenticated by historians at the White House, Smithsonian or the Library of Congress as being an image of Margaret Taylor.
 Margaret Taylor
 Margaret Taylor at C-SPAN's First Ladies: Influence & Image

Prve dame SAD